钦定古今图书集成/理学汇编/学行典/第128卷 > 庄子 > 《列御寇》
## 钦定古今图书集成/理学汇编/学行典/第128卷 > 庄子 > 《列御寇》

孔子曰：“凡人心险于山川，难于知天。天犹有春秋冬
夏旦暮之期。人者厚貌深情，故有貌愿而益，有长若
不肖，有顺懁而达，有坚而缦，有缓而焊。故其就义若
渴者，其去义若热。故君子远使之而观其忠，近使之
而观其敬，烦使之而观其能，卒然问焉而观其知，急
与之期而观其信，委之以财而观其仁，告之以危而”
观其节，醉之以酒而观其则，杂之以处而观其色。《九
征》至，不肖人得矣。

==吕氏春秋==